TLMAČE. Do Rady školy pri ZŠ to sú Zuzana Kotrus Rákociová, Rastislav Kubica, Peter Éhn, Róbert Spasič. Do Rady pri MŠ na Lipníku Michal Kupči, Michal Švaral. Do Rady školy pri MŠ v dolnej časti obce Božena Šebová. Do Rady pri ZUŠ Július Žubor a Ľubica Zacharová.
Ďalej schválili na celé volebné obdobie inventarizačné a vyraďovacie komisie. Čiastočná inventarizačná komisia je v zložení Ladislav Šabík, Jarmila Citoríková, Mária Procházková. Ústrednú inventarizačnú komisiu tvoria Zuzana Kotrus Rákociová, Robert Spasič, Ľubica Zacharová. Vyraďovacia komisia má zloženie: Peter Éhn, Božena Šebová, Denisa Dubajová, Pavol Havran, Anna Budayová.
V ďalšom priebehu zaujala informácia o zmene organizačnej štruktúry, keď od 1. januára bola do pracovného pomeru prijatá Zuzana Kotrus Rákociová a vymenovaná do funkcie prednostky mestského úradu. Uvedený deň bol do pracovného pomeru prijatý aj Ján Udvardy na technickú údržbu mesta, kde nahradil Rastislava Bôžika, ktorý požiadal o predčasný starobný dôchodok.
V interpeláciách poslancov Ján Fazekaš žiadal naplánovať minimálne jedno zasadnutie zastupiteľstva aj do dolnej časti mesta, kde treba zabezpečiť ozvučenie. Upozornil, že na mestskom úrade sú stále prekúrené miestnosti a celá regulácia tepla sa vykonáva cez otvorené okná. Z radov obyvateľov mesta zaznela pripomienka, že byty sa tak dobre nevykurujú. Tiež požiadal o riešenie železničného priecestia pri vchode od areálu bývalého Priemstavu.
Potom prišli na rad pripomienky obyvateľov, ktorí sa zišli vo veľkom počte a vystupovali ostro v súvislosti v prepadom obyvateliek. Vytýkali mestskej polícii jej nedostatočnú činnosť a navrhli obnoviť kamerový systém a hliadky verejného poriadku.
Na požiadanie riaditeľky školy Boženy Dudášikovej bol do programu zaradený záverečný bod o havarijnom stave elektroinštalácie všetkých objektov školy. Podľa riaditeľky je potrebné stav urýchlene riešiť.